ปัจจุบัน ประชากรโลกมากกว่าครึ่ง ต่างอาศัยอยู่ในเขตเมือง
หน่วยงานด้านที่อยู่อาศัย ขององค์การสหประชาชาติหรือ UN Habitat รายงานว่า ปัจจุบันมากกว่าครึ่งหนึ่งของประชากรโลกอาศัยอยู่ในเขตเมือง และปร
รายงานของสำนักงานที่อยู่อาศัยสหประชาชาติหรือUNHabitat ระบุว่าปัจจุบันมีมหานครอย่างน้อย 40แห่งทั่วโลกที่มีประชากรเกิน 10 ล้านคน และตัวเลขดังกล่าวกำลังเพิ่มสูงขึ้นนะครับรายงานเตือนว่าแนวโน้มที่ว่านี้อาจก่อให้เกิดหายนะได้ หากไม่มีการคำนึงถึงความต้องการของคนยากจนในเมือง คุณ George Deikun ที่ปรึกษาอาวุโสด้านนโยบายของUN Habitat ชี้ว่า ภายในปี 2030 ประชากรโลกราว 40%หรือมากกว่า 3 ล้านคน จะต้องการที่อยู่อาศัยและบริการสาธารณูปโภคขั้นพื้นฐานต่างๆในเขตเมือง คุณ Deikun ระบุว่าปัจจุบันประชากรโลก 1 พัน 6 ร้อยล้านคนหรือราว 25% อาศัยอยู่ในสลัม เฉพาะในอาฟริกานั้นราว 60% ของประชากรที่อาศัยในเขตเมือง หรือประมาณ 1 ใน 4 ของประชากรอาฟริกาทั้งหมดอาศัยอยู่ในชุมชนแออัดดังนั้น จึงต้องมีการปรับเปลี่ยนการวางแผนด้านนโยบายต่างๆในปัจจุบันให้สอดคล้องกับการพัฒนาอย่างยั่งยืนในเขตเมืองมากขึ้น UN Habitat เตือนว่าเขตสลัมและชุมชนแออัดในมหานครต่างๆ จะขยายตัวออกไปซึ่งเป็นผลมาจากคนไร้ที่อยู่อาศัยและผู้ลี้ภัย ต่างมุ่งหน้าเข้าไปในเมืองก่อให้เกิดการแย่งชิงที่พักอาศัย ที่ดิน น้ำ อาหาร งานและบริการด้านสาธารณสุขซึ่งมีอยู่จำกัดและอาจนำไปสู่ความขัดแย้งรุนแรงระหว่างแรงงานอพยพกับประชาชนเจ้าของพื้นที่ที่ปรึกษาอาวุโสของ UN Habitat ยังบอกด้วยว่าการที่ประชากรโลกอาศัยอย่างหนาแน่น ในเขตเมืองหรือในชุมชนแออัดต่างๆยังเพิ่มความเปราะบางต่อการสูญเสียจากภัยธรรมชาติ และเหตุการณ์ฉุกเฉินต่างๆ มากขึ้นด้วย คุณ Deikun กล่าวว่าความสูญเสียต่อชีวิตและความเป็นอยู่ของคนจนในเมือง อันเนื่องมาจากพายุไซโคลน เฮอริเคนหรือน้ำท่วมจะเพิ่มสูงมากเพราะคนเหล่านั้น อาศัยอยู่ในพื้นที่ที่มี่ความเสี่ยงสูงและคนจนในเขตเมือง ยังขาดแคลนโครงสร้างพื้นฐานด้านสาธารณสุข รวมถึงน้ำสะอาดการอนามัยและบริการพื้นฐานอื่นๆจึงเพิ่มความเสี่ยงต่อการเกิดโรคระบาดร้ายแรงในชุมชนแออัด นอกจากนี้ คุณ Deikunแห่ง UN Habitat ยังระบุถึงภัยคุกคามจากภาวะโลกร้อน ซึ่งอาจส่งผลให้เมืองตามแนวชายฝั่งทะเลและพื้นที่สามเหลี่ยมปากแม่น้ำต่างๆเสี่ยงต่อการจมลงหรือถูกน้ำท่วมใหญ่ได้ง่ายซึ่งสอดคล้องกับรายงานของมหาวิทยาลัยโคโลราโด ที่เผยแพร่เมื่อวันอาทิตย์ว่า ในช่วง10 ปีที่ผ่านมา 85% ของพื้นที่สามเหลี่ยมปากแม่น้ำขนาดใหญ่ที่สุด 33 แห่งทั่วโลกเคยเกิดอุทกภัยครั้งใหญ่มาแล้วและมีความเสี่ยงสูงที่จะจมลงเมื่อระดับน้ำทะเลสูงขึ้น คิดเป็นพื้นที่ราว 260,000 ตารางกิโลเมตร โดยพื้นที่ที่มีความเสี่ยงมากที่สุดนั้นรวมถึงสามเหลี่ยมปากแม่น้ำเจ้าพระยาด้วยนะครับ รายงานบอกว่าในแต่ละปีพื้นที่บริเวณสามเหลี่ยมปากแม่น้ำเจ้าพระยา จมลงจากระดับน้ำทะเลประมาณ 50-150มิลลิเมตร ซึ่งเป็นผลมาจากการสูบน้ำบาดาลขึ้นมาใช้ รายงานของ UN Habitat แนะนำว่า รัฐบาลประเทศต่างๆ ควรมีการจัดวางผังเมืองใหม่ให้ดีขึ้นพร้อมทั้งจัดหาที่อยู่อาศัย สาธารณูปโภค สาธารณสุขและการคมนาคมที่ปลอดภัยเหมาะสมและเป็นมิตรต่อสิ่งแวดล้อมให้แก่ประชาชน และที่สำคัญควรนำปัญหาของคนยากจนในเมืองมาประกอบการจัดทำนโยบายต่างๆ ที่ส่งผลกระทบต่อชีวิตของพวกเขาเหล่านั้นด้วย